Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: a 16/2003. (IV. 18.) BM rendelethez
Paragraph Index: 116

3. A felvonó és mozgólépcsõ karbantartó-szerelõ feladata, hogy korszerû szakmai és mûszaki ismeretek birtokában — a vonatkozó szabványok, biztonságtechnikai és munkavédelmi elõírások érvényesítésével — végezze el a berendezések hibaelhárítását, illetve tervszerû karbantartását: — a felvonó karbantartó elvégzi a felvonók egységeinek szét- és összeszerelését, azok pontos beállítását, az egységek beszerelését, — a mozgólépcsõ karbantartó-szerelõ elvégzi a mozgólépcsõk szét- és összeszerelését, az egységek beszerelését. Feladatai végrehajtásához a felvonó és mozgólépcsõ karbantartó-szerelõ ismeri: — a szabványokat és egyéb mûszaki elõírásokat, — a minõségirányítási és minõségbiztosítási rendszerek fogalmát, — a megfelelõség-értékelés eljárásait és ezek tanúsítványait, — a nemzeti szabványosítás rendszerét és alkalmazásuk rendjét, — a munkahelyi és a raktározási anyaggazdálkodás rendszerét, — a felvonókkal és a mozgólépcsõkkel kapcsolatos szabványokat, biztonságtechnikai és munkavédelmi elõírásokat. Az alkalmazás szintjén képes: — a gépészeti, villamos és hidraulikus részletrajzok olvasására és építõipari részletrajzok megértésére, a mûszaki dokumentációk használatára, — a szakterületével kapcsolatos technológiai elõírások végrehajtására, — a mérési és diagnosztikai módszerek alkalmazására, a mérési eszközök használatára, — az anyagmegmunkálás különbözõ munkahelyi módjaira, illetve kötések létrehozására (hegesztés, forrasztás, ragasztás), — az elvégzett munka mûszaki átadásának lebonyolítására, — közremûködni a felvonók és a mozgólépcsõk üzembe helyezési eljárásában, — az elõírtaktól, az üzemi viszonyoktól eltérõ jelenségeket felismerni, — az alapvetõ szabványok elõírásaitól eltérõ jelenségeket felismerni, — a minõségi elõírásoknak nem megfelelõ szerkezeteket, elemeket és kapcsolatokat felismerni, — a munkájához szükséges mértékben a számítógép használatára. Feladatai ellátásához rendelkezik a szükséges gépészeti és villamossági anyagismerettel, ismeri az anyagok beépítésének szabályait. A munkavégzés során betartja a munkavédelmi és munkabiztonsági követelményeket: — a munkahelyi biztonságtechnikai és munkavédelmi elõírásokat, — a munkahelyi tûzvédelmi elõírásokat, — a munkahelyi környezetvédelmi elõírásokat, — az emelõgépek, a berendezések és az állványok biztonságos használatát, elõírásait, — a munkahely és a munkavégzés villamos elõírásait.

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes